Անգիոգրաֆիան համակարգչային տոմոգրաֆիայի միջոցով անոթների հետազոտման ոչ ինվազիվ մեթոդ է, որի հիմքում ընկած է ռենտգեն ճառագայթների միջոցով անոթների շերտավոր պատկերների ստացումը: Ստացված պատկերները մշակման ենթարկելուց հետո հնարավորություն է ստեղծվում ստանալ համապատասխան անոթի եռաչափ պատկերները: Հետազոտությունը կատարվում է ներերակային կոնտրաստ նյութով: Այն թույլ է տալիս գնահատել անոթների նեղացումները և խցանումները, լայնացումները, պաթոլոգիկ ոլորումները, այդ պաթոլոգիաների տեղակայումը, տարածվածությունը, կոլատերալ հոսքի առկայությունը և այլ պաթոլոգիաներ: